ועדת העבודה, הרווחה והבריאות, כנסת 23, פרוטוקול מספר 48, 2020-08-17 11:00

חיים כץ: שלום לכולם, היום יום שני, כ"ז באב התש"ף ,17 באוגוסט 2020.

חיים כץ: אני מתכבד לפתוח את ישיבת הוועדה בנושא הצעת תקנות החזקת תכשיר אפינפרין במוסדות חינוך ובמקומות ציבוריים (הצבת התכשיר ושילוט) התש"ף - 2020.

חיים כץ: משרד הבריאות נמצא פה?

חיים כץ: הנה הם נכנסים.

חיים כץ: היועצת המשפטית של הוועדה, אנא הסבירי על הנושא.

יעל סלנט: החוק, חוק החזקת תכשירי אפינפרין במוסדות חינוך, נחקק בשנת 2018 וקבע חובה להחזיק תכשיר אפינפרין במוסדות חינוך במובן הרחב שלהם.

יעל סלנט: לא רק מוסדות לפי חוק לימוד חובה אלא גם כל בתי הספר המקצועיים, מחוק החניכות, מעונות יום 0–3 שיש בהם יותר מעשרה ילדים.

יעל סלנט: זו הגדרה מאוד רחבה.

יעל סלנט: התקנות שלפנינו קובעות את הפרטים: באיזה מינון יהיה המזרק, איפה הוא יוצב, אלו שלטים יוצבו כדי להפנות אליו, ואיך בודקים את התקינות שלו ושהאריזה סגורה.

יעל סלנט: אלו הוראות שהוסמכנו בחוק לקבוע בתקנות.

יעל סלנט: עכשיו, בשעה טובה, אנחנו קובעים אותן ואפשר יהיה להציב את המזרקים כפי שנדרש.

יעל סלנט: בדיונים שהיו בכנסת ה-20, הצעת חוק שהוביל חבר הכנסת יהודה גליק, נאמר לנו שהתכשירים האלה הם תכשירים מצילי חיים ממש ויכולים להציל את חייו של ילד אלרגי.

יעל סלנט: הובאו כאן גם דוגמאות של מקרים כאלה שהיו.

יעל סלנט: פה אנחנו קובעים את הפרטים.

חיים כץ: מאה אחוז.

חיים כץ: אנא הקריאי את נוסח התקנות.

יעל סלנט: אלו תקנות של שר הבריאות בהתייעצות עם שר העבודה, הרווחה והשירותים החברתיים ושר החינוך.

יעל סלנט: עם שני האחרונים קוימה חובת ההיוועצות.

יעל סלנט: כמובן שבמוסד חינוך שיש גם וגם אז יהיה צריך להציב אחד מכל מינון.

יעל סלנט: נמשיך בהקראה:

יעל סלנט: זה בעצם בא להבטיח שזה לא יהיה נגיש לילדים אבל מצד שני זה יהיה נגיש למי שצריך לעשות שימוש בתכשיר, כי צריכה להיות תגובה מהירה על מנת להציל חיים.

יעל סלנט: מיד נפרט את סדר הפעולות במקרה כזה.

יעל סלנט: נמשיך בהקראה:

יעל סלנט: כלומר, אם יש במוסד החינוך מכשיר החייאה שהוצב מכוח החוק שהזכרתי – שעוד לא נקבעו תקנות לפיו ולכן אנחנו לא יודעים איפה הוא מוצב – אז תכשיר האפינפרין יוצב יחד איתו, כדי שיהיה מקום אחיד וברור שיש עליו שילוט ברור.

יעל סלנט: נמשיך בהקראה:

יעל סלנט: את יתר הפסקה יש למטה אז לא צריך אותה פה.

יעל סלנט: נמשיך בהקראה:

יעל סלנט: אם חלף מועד התוקף, או אם עשו בו שימוש וצריך מזרק חדש.

יעל סלנט: יש הערה?

עדי נועם סביר: אני עדי מהלשכה המשפטית במשרד החינוך.

עדי נועם סביר: חשוב לי להעיר בהקשר לתקנה מספר 7 שמי שאחראי זה המחזיק, עובד של המחזיק, או מי מטעמו.

עדי נועם סביר: ולא עובד מדינה.

יעל סלנט: דיברנו על זה גם לפני הדיון.

יעל סלנט: לפי החוק, מי שאחראי על כל הדברים הללו זה המחזיק.

יעל סלנט: זו יכולה להיות הרשות המקומית, הבעלות של מוסד החינוך וכולי.

יעל סלנט: החובה חלה על המחזיק, אם הוא רוצה לבצע את חובתו באמצעות עובד –זה לא משהו שצריך לכתוב אותו.

עדי נועם סביר: רק ציינתי לפרוטוקול.

יעל סלנט: האחריות, בכל מקרה, היא על המחזיק.

עדי נועם סביר: אוקיי, מקובל.

יעל סלנט: זה כדי שלא ייווצר מצב שהילד נשאר לבד והמורה הולך.

חיים כץ: יש הערות?

חיים כץ: לא.

חיים כץ: אנחנו נעבור להצבעה.

חיים כץ: מי בעד אישור התקנות, ירים את ידו, מי נגד?

חיים כץ: מי נמנע?

חיים כץ: בעד – 2

חיים כץ: נמנעים –אין

חיים כץ: תודה רבה, התקנות אושרו.

חיים כץ: הישיבה נעולה.